
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 19. marca 2026 v Kežmarku, vydáva tento rozhodol: Obvinený A. B., nar. XX.XX.XXXX v A., trvale bytom C. XX, D. A., t. č. vo väzbe v ÚVV a ÚVTOS C., uznáva
sa
za vinného, že
od narodenia syna dňa 15.10.2025 až do dňa 29.11.2025 svoju družku A. E. v mieste spoločného bydliska v byte, v ktorom spolu žili v podnájme na adrese A., F. G. XX, D. A., v presne nezistené dni uzamykal, po vzájomnej hádke, kedy ona chcela z bytu odísť k svojej matke, pričom trikrát uzamkol byt a ostal v ňom spoločne s poškodenou a neumožnil jej odísť a najmenej štyrikrát uzamkol spodný zámok bytu, od ktorého mal kľúče iba on a odišiel na neznáme miesto, pričom sa do bytu vrátil po polhodine až hodine, taktiež v uvedenom období poškodenej A. E. pod vplyvom alkoholu vulgárne nadával, vyhrážal sa jej zabitím, pričom si myslela, že by to neurobil, jeho konanie vyvrcholilo dňa 29.11.2025 v rodinnom dome číslo XX H. D. C., D. A., kedy boli spoločne u rodičov A. B., na poschodí rodinného domu potom, ako chcela ísť v čase okolo 00.30 hod. vonku fajčiť, ju chytil zozadu okolo ramien so slovami, že nikde nepôjde, začal ju ťahať, poškodená začala plakať a vytrhla sa mu, ušla von, po chvíli sa na žiadosť matky obvineného vrátila do domu, obvinený A. B. na poschodí jej začal opakovane vulgárne nadávať, opakovane kričať, že ju zabije, poškodená zo strachu začala utekať dole schodmi, obvinený ju dobehol, chytil ju za vlasy, pod krk a zatlačil jej dlaňou na ústa aby nekričala tak silno, že nemohla dýchať, opakovane jej kričal, že ju tu dnes zabije, že skončí, odišiel do kuchyne, zo zásuvky v kuchyni vytiahol neznámy predmet s ostrou špičkou, ktorý priložil A. E. k telu na ľavú stranu hrudníka a povedal jej, že ju teraz zabije a skončí, myslela si, že ju zabije, kričala, predmet odhodil a keď chcela pred obvineným utiecť cez okno, nakoľko obvinený uzamkol dvere a kľuč si zobral, fyzicky ju napadol úderom do oblasti úst, následkom čoho spadla na zem, poškodená A. E. pri útoku utrpela povrchové poranenia hlavy s jednorazovým ošetrením, obvinený A. B. svojím stupňujúcim sa správaním vzbudil u poškodenej A. E. v nadväznosti na nadmerné požívanie alkoholu obvineným dôvodnú obavu z naplnenia jeho vyhrážok a teda obavu o jej život a zdravie, pričom útok telefonicky oznámila na polícii, teda - pokračovacím konaním inému bez oprávnenia bránil užívať osobnú slobodu a čin spáchal závažnejším spôsobom konania – násilím a na chránenej osobe – blízkej osobe, - inému sa vyhrážal smrťou takým spôsobom, že to mohlo vzbudiť dôvodnú obavu a spáchal taký čin závažnejším spôsobom konania – so zbraňou, čím
spáchal
- pokračovací zločin obmedzovania osobnej slobody podľa § 183 ods. 1, ods. 2 písm. a), písm. d) Trestného zákona s poukazom na § 138 písm. d) Trestného zákona, s poukazom na § 139 ods. 1 písm. c) Trestného zákona, - prečin nebezpečného vyhrážania podľa § 360 ods. 1, ods. 2 písm. a) Trestného zákona s poukazom na § 138 písm. a) Trestného zákona. Za
to
mu
súd
ukladá:
Podľa § 183 ods. 2 Trestného zákona, za použitia § 38 ods. 2 Trestného zákona, § 41 ods. 1 Trestného zákona úhrnný trest odňatia slobody vo výmere 3 (troch) rokov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 3 (tri) roky. Podľa § 73 ods. 2 písm. c) Trestného zákona ochranné protialkoholické liečenie ambulantnou formou. - pokračovacím konaním inému bez oprávnenia bránil užívať osobnú slobodu a čin spáchal závažnejším spôsobom konania – násilím a na chránenej osobe – blízkej osobe, - inému sa vyhrážal smrťou takým spôsobom, že to mohlo vzbudiť dôvodnú obavu a spáchal taký čin závažnejším spôsobom konania – so zbraňou, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

